Menneskeverd (organisasjon)

Menneskeverd er en norsk organisasjon som arbeider for å få redusert aborttallene og å forhindre at aktiv dødshjelp skal bli lovlig. 

Organisasjonen ble stiftet den 13. april 2002 som en sammenslåing av organisasjonene Norsk Pro Vita og For Livsrett og Menneskeverd. Menneskeverd har rundt  medlemmer. Maria Elisabeth Selbekk er generalsekretær. 

 Virksomhet  
Organisasjonen deltar i den politiske samfunnsdebatten vedrørende livsrett og aktiv dødshjelp. Menneskeverd underviser i tematikken livsrett, likeverd og livshjelp fremfor dødshjelp. Menneskeverd utgir medlemsbladet Vern om Livet, som har et opplag på 11 000 (2016). Magasinet kommer ut fem ganger i året og distribueres til medlemmer, stortingsrepresentanter og relaterte organisasjoner. Hvert år deler Menneskeverd ut Livsvernprisen. Livsvernprisen har tidligere gått bl.a til Kristin Clemet, Birgit Skarstein, Geir Lippestad, og Per Fuggeli. Menneskeverd ble høsten 2024 kritisert for kontekstuell annonsering i media av Signe Veierud Busch, styreleder i interesseorganisasjon for bedre abortomsorg. 

 Verdisyn 
Menneskeverd har sin basis i det kristne menneskesynet og Lejeune-erklæringen, som begge uttrykker ærefrykt for livet. Alle mennesker har den samme verdi og det samme ukrenkelige menneskeverd fra befruktningen til en naturlig død.

 Livsvernprisen 
Livsvernprisen deles ut hvert år til personer, institusjoner eller organisasjoner som organisasjonen mener har bidratt til å verne om menneskeverdet og å skape håp og livsmot hos mennesker i sårbare faser knyttet til begynnelsen eller slutten av livet. Prisen kan også tildeles personer, institusjoner eller organisasjoner som arbeider for menneskeverdet til funksjonshemmede eller på andre måter har skapt forandring i enkeltmenneskers liv. Prisen har vært delt ut årlig siden 1997, med unntak av årene 1999 og 2003.

Disse har fått Livsvernprisen de siste årene:

 2025: Martine og Bjørn Einar Romøren og Jorunn og Stefan Heggelund
 2024: Overlege David Kristian Bergsaker
 2023: Kunstnerne Vebjørn Sand og Eimund Sand
 2022: Sprinter Salum Kashafali
 2021: Stortingsrepresentant og lege, Kjersti Toppe
2020: Leder for Civita, Kristin Clemet

 2019: Idrettsutøver Birgit Skarstein
2018: «Trisomimødrene» Åsta Årøen, Siri Fuglem Berg og Anna Solberg for sitt engasjement for de såkalte «trisomi-barna».
 2017: Lege, akademiker og forfatter Per Fugelli
 2016: Utvikler av språk-appen Milla Says, Aleksander Helmersberg
 2015: Gründerne av Livsglede for Eldre, Elin Anita Verdal og Anette Skeie Jakobsen.
 2014: Signe og Geir Lippestad
 2013: Forfatter Thorvald Steen
 2012: Skuespiller og forfatter Marte Wexelsen Goksøyr
 2011: Beitostølen Helsesportsenter
 2010: Bettina og Stein Husebø
 2009: Lege og forfatter Marianne Mjaaland
 2008: Filmskaper Margreth Olin 
 2007: Torleiv Ole Rognum og Ola Didrik Saugstad fikk Livsvernprisen sammen.
 2006: Cecilie Willoch. 
 2005: Hanne Mathiassen. 
 2004: Kreftsykepleier Marie Aakre.
 2002: To mødrehjem for vanskeligstilte gravide: Aline Spedbarnsenter drevet av Oslo kommune og Gry Familiesenter drevet av Frelsesarmeen.
 2001: Overlegene Carl-Magnus Edenbrandt og Hans Olav Tungesvik 
 2000: talidomidrammede Judit Karin Steinnes
 1998: Fransiskushjelpen i Oslo Katolske Bispedømme
 1997: Forfatteren Elin Brodin

 Økonomi 
Inntektene består i hovedsak av medlemskontingenter og gaver. Organisasjonen mottar donasjon gjennom nettstedet sitt.

 Referanser 

 Eksterne lenker 


Kategori:Norske helseorganisasjoner
Kategori:Organisasjoner etablert i 2002
Kategori:Livsvernsbevegelser
Kategori:Norske ideelle organisasjoner